Subject: FW: Eesti Ekspressist süvavõltsingute teemal
From: "press - AKI" <[email-masked]>
To: "info - AKI" <[email-masked]>
Date: Fri, 20 Feb 2026 16:33:04 +0200

From: Anna Teele Orav <[email-masked]>
Sent: Thursday, February 19, 2026 4:07 PM
To: Maire Iro - AKI <[email-masked]>
Subject: Re: Eesti Ekspressist süvavõltsingute teemal

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tänan!

Aga muide, justiitsministeeriumist öeldi, et

"Isikuandmete töötlemise vaatest peab ka tehisaruga loodud süvavõltsingu
puhul olema andmetöötluseks selge õiguslik alus, kui konkreetne inimene on
sellelt tuvastatav. On väga kaheldav, et näiteks Telegramis kellegi
intiimsete piltide levitamist saaks põhjendada puhtalt isiklike ja koduste
eesmärkidega. Kui piltide levitaja ei kasuta identiteedivargust, vaid
tegutseb enda või varjunime all ega suuda tõendada levitamise õiguslikku
alust, on ilmselgelt tegemist isikuandmete kaitse üldmääruse rikkumisega.
Selliste rikkumiste eest on isikuandmete kaitse seaduses ette nähtud
väärteokaristused ning minimaalne trahv ulatub siin kuni 1600 euroni,
kusjuures andmete kolmandatesse riikidesse edastamise korral võib
rahatrahv ulatuda lausa 20 miljoni euroni. Ohvrit kaitseb seega ka
isikuandmete kaitse üldmäärus ning kaebuse saab esitada Andmekaitse
Inspektsioonile, kes on pädev asja menetlema."

Ehk siis nende vastusest saan aru, et siiski teie pädevuses on menetleda
ka tehisaru abil manipuleeritud intiimsete piltide jagamist, sest see
rikub GDPR-i?

Ja teie saaksite siis sellisel juhul minu juhtumi puhul sellele mehele
määrata kuni 1600 eurot trahvi?

Mis puhul saaks määrata 20 miljonit trahvi? Kui see mees oleks fotod
saatnud nt Venemaale, Ukrainasse, USA-sse, teistesse kolmandatasse
riikidesse? Ja sel juhul oleks mees maksnud 20 miljonit eurot kellele?

Loodan, et saate homme vastata!

Head

Anna Teele